open-index/open-wikipedia-markdown huggingface dataset:
Սողոմոնյան կղզիներ (կղզեխումբ)

մինի|աջից|Սպիտակ գույնը` Սողոմոնյան կղզիներ պետություն, հյուսիս-արևմուտքում կանաչ գույնով նշված է Բուգենվիլ կղզին
**Սողոմոնյան կղզիներ**, կղզեխումբ Խաղաղ օվկիանոսում, Նոր Գվինեայից արևելք, Մելանեզիայի մաս։

Մակերեսը՝ 40,4 հզ կմ²։ Բնակչությունը՝ ավելին քան 720 հզ մարդ (2009)։ Բնակչության մեջ գերակշռում են մելանեզիացիները, որոնք խոսում են ավստրոնեզիական լեզուներով (600 հզ), կան պապուասներ (100 հզ), պոլինեզիացիներ (6 հզ), միկրոնեզիացիներ (2 հզ)։ Այստեղ ապրում են նաև քիչ քանակով եվրոպացիներ։

Խոշոր կղզիներն են՝ Բուկան և Բուգենվիլը, քաղաքականորեն պատկանում են Պապուա Նոր Գվինեային, մյուսները՝ Շուազել, Մալաիտա, Սանտա-Իսաբել, Սան-Կրիստոբալ, Նյու-Ջորջիա, Ռենել, Գուադալկանալ, Սանտա-Կրուս, կազմում են առանձին պետություն՝ Սողոմոնյան կղզիներ Բրիտանական ազգերի միության կազմի մեջ։

Կղզիները հայտնաբերվել են 1568 թվականին իսպանացի ծովագնացներ Ալվարո Մենդանյաի և Սարմյենտո դե Գամբոյի կողմից։

Կատեգորիա:Ավստրալիայի և Օվկիանիայի կղզեխմբեր
Կատեգորիա:Բաժանված տարածաշրջաններ
Կատեգորիա:Կղզեխմբեր այբբենական կարգով
Կատեգորիա:Ունիտար պետություններ
Կատեգորիա:Պապուա Նոր Գվինեայի կղզիներ
Կատեգորիա:Սողոմոնյան կղզիներ (կղզեխումբ)
Իտալիայի օրհներգ

**Il Canto degli Italiani** (), Իտալիայի ազգային օրհներգն է։ Իտալացիներն այն հաճախ անվանում են **Inno di Mameli** (*Մամելիի հիմն*)։ Խոսքերը 1847 թվականին գրել է 20-ամյա ուսանող և պատրիոտ Ջոֆրեդի Մամելին։ Երաժշտությունը նույն տարի գրել է Միքելե Նովարոն։

## Ծանոթագրություններ

Իտալիա
Օրհներգ
Կատեգորիա:Իտալիայի մշակույթ
Զելանդիա (կղզի)

**Զելանդիա** ( ), Բալթիկ ծովի և Դանիայի ամենամեծ կղզին, Դանիայի թագավորության կազմում երրորդը Գրենլանդիայից և Դիսկոյից հետո։ Բնակչության թվաքանակը 2018 թվականի հունվարի 1-ի տվյալներով եղել է 2,302,074, բնակչության խտությունը՝ 303,021 մարդ/կմ²։

## Աշխարհագրություն
ձախից|200px|մինի|Զելանդիան Դանիայում
Կղզին գտնվում է Կատեգատ նեղուցի և Բալթիկ ծովի միջև։ Շվեդիայից բաժանվում է Էրեսուն նեղուցով, իսկ Ֆյուն կղզուց Մեծ Բելտ նեղուցով։ Զելանդիայի մակերեսը կազմում է 7031 կմ²։ Ափերը նիմնականում ցածրադիր են, խիստ կտրտված են ֆյորդերով և ծովածոցերով (Իսե-ֆյորդ, Սայերյո-Բուգտ և այլն)։

Զելանդիայի վրա գտնվում են բազմաթիվ լճեր, այդ թվում նաև Դանիայի ամենամեծ լիճը՝ Արեսյոն։ Կղզու վրա գտնվող Սուս-Աա գետի երկարությունն է 82 կմ։ Դեռևս XX դարի սկզբում կղզին ծածկված էր հաճարենու և կաղնու անտառներով, սակայն այժմ այս անտառների մակերեսը խիստ պակասել է։ Զելանդիայի արևելյան ափին և մոտ գտնվող Ամագեր կղզու վրա է գտնվում Դանիայի մայրաքաղաք Կոպենհագենը։

## Ծագումնաբանությունը
Անվանումը առաջացել է դանիական *Sæl* (փոկ) և *land* (երկիր) բառերից, քանի որ Զելանդիայի ափերին բնակվում էին մեծ քանակությամբ փոկեր։ Ժամանակակից գրառումով կղզու անվանման *Sjæl* մասը նշանակում է *ոգի*, այնպես, որ Զելանդիան կարելի է անվանել *ոգու երկիր*։

## Կարևոր քաղաքները
* Ֆրեդերիկսբերգ (Frederiksberg)
* Հելսինգոր (Helsingør)
* Հիլերյոդ (Hillerød)
* Հոլդբեկ (Holbæk)
* Կոպենհագեն (København)
* Կյոգե (Køge)
* Նեստվեդ (Næstved)
* Պրեսյո (Præstø)
* Ռոսկիլդե (Roskilde)
* Սլագելսյե (Slagelse)
* Սլանգերուպ (Slangerup)
* Սորյո (Sorø)
* Վորդինգբորգ (Vordingborg)
* Վալենսբեկ (Vallensbæk)

## Ծանոթագրություններ

Կատեգորիա:Դանիայի կղզիներ
Կատեգորիա:Բալթիկ ծովի կղզիներ
Կատեգորիա:Կղզեխմբեր այբբենական կարգով‎
Զրոյական միջօրեական

Զրոյական միջօրեականը Գրինվիչում (նշագծումը հատակին և շենքի վրա)։ <br /><small>Շենքի տարբեր կողմերում գտնվող պատուհանները կարելի է բացել և նայել ''Flamsted House'' շենքի միջով։ Դա թույլ է տալիս կատարել համեմատական օպտիկական չափումներ։</small>

|մինի|358x358փքս**Գրինվիչյան միջօրեական** (**զրոյական միջօրեական**), աշխարհագրական միջօրեական, որը անցնում է Գրինվիչի աստղադիտարանի Պասաժային գործիքի վրայով։ Գրինվիչյան միջօրեականը ծառայում է որպես աշխարհագրական երկայնությունների հաշվարկի սկիզբ, հանդիսանում է զրոյական ժամային գոտու միջին միջօրեականը։ Տեղական միջին արևային ժամանակը Գրինվիչի միջօրեականում օգտագործվում է աստղագիտությունում (Համաշխարհային ժամանակի համապատասխանեցման համար)։

## Պատմություն
Մինչև XIX դարի վերջը տարբեր երկրներում աշխարհագրական երկայնությունները հաշվելու համար օգտագործվում էին սեփական ազգային զրոյական միջօրեականները, որոնք անցնում էին, որպես կանոն, այս երկրների կենտրոնական աստղադիտարաններով։ Այսպես, Անգլիայում և ԱՄՆ-ում զրոյական էր համարվում Գրինվիչյան միջօրեականը, Ֆրանսիայում այս նպատակով օգտագործվում էր «փարիզյան միջօրեականը», Ռուսական կայսրությունում` Պուլկովյան միջօրեականը, և այլն։ Գեոդեզիայի զարգացման հետ Միջազգային աստղագիտական միությունը որոշեց, որ ստանդարտ երկայնությունների հաշվման համակարգի բացակայությունը անհարմար է։ 1884 թվականին Միջազգային միջօրեականային համաժողովի ժամանակ Վաշինգտոնում որոշվեց ընտրել Գրինվիչյան միջօրեականը որպես զրոյական կետ ամբողջ երկրագնդի երկայնությունների որոշման համար։

## Աշխարհագրություն
Գրինվիչյան միջօրեականը անցնում է հետևյալ երկրներով, ծովերով և տարածքներով.
:

## Ծանոթագրություններ

## Գրականություն
* 

Կատեգորիա:Գրինվիչ
Կատեգորիա:Երկայնություն
Կատեգորիա:Քարտեզագրություն
Շոհրե Աղդաշլու

**Շոհրե Աղդաշլու** (, , ), ամերիկացի դերասանուհի իրանական արմատներով։ 2004 թվականին առաջադրվել է Օսկար հեղինակավոր կինոմրցանակի։ Ծնվել է Թեհրանում։ Սկսել է նկարահանվել 1976 թ-ից։ Նկարահանվել է նաև մի շարք սերիալներում։ Ունի ԱՄՆ-ի քաղաքացիություն։
 
2008 թվականին «Սադդամի տունը» սերիալում Սայիդա Թալֆայի դերը տպավորիչ կերպով կատարելու համար «Էմմի» մրցանակի է արժանացել «Կանացի երկրորդ պլանի դերի լավագույն կատարում» անվանակարգում։

2013 թվականին լույս է ընծայել իր ինքնակենսագրական գիրքը՝ «*Սիրո և դեղին հասմիկների ծառուղին*» (*The Alley of Love and Yellow Jasmines*) խորագրով։

## Ծանոթագրություններ

## Արտաքին հղումներ
* 
* The Shohreh Aghdashloo You Need to Know 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իրանական սերմամբ
Կատեգորիա:Դերասանուհիներ այբբենական կարգով
Կատեգորիա:Թեհրան քաղաքում ծնվածներ
Կատեգորիա:Իրանցի դերասանուհիներ
Կատեգորիա:Մայիսի 11 ծնունդներ
Կատեգորիա:Թատրոնի ամերիկացի դերասանուհիներ
Թայրիկ Էվանս

**Թայրիկ Ջամիր Էվանս** (, ), ամերիկացի պրոֆեսիոնալ բասկետբոլիստ։

Համալսարանային կարիերան Էվանսն անցկացրել է Մեմֆիսի համալսարանում, որից հետո ընտրվում է NBA-ի 2009 թվականի դրաֆթում` «Սակրամենտո Քինգսի» կողմից՝ առաջին ռաունդի 4-րդ ընտրությամբ։

Խաղում է խաղարկողի և հարձակվող պաշտպանի դիրքերում։ 2009-10 մրցաշրջանում ճանաչվել է տարվա նորեկ։

2019 թվականի մայիսին որակազրկվել և հեռացվել է NBA-ից, լիգայի հակաթմրամիջոցային ծրագրի դրույթները խախտելու պատճառով։

## Կենսագրությունը և կարիերան
Ծնվել է Փենսիլվանիա նահանգի Չեստեր քաղաքում։ Էվանսի խնամակալությամբ զբաղվել են նրա երեք ավագ եղբայրները, որոնք էլ հենց կարևոր դեր են ունենում նրա՝ բասկետբոլ սպորտաձևով զբաղվելու մեջ։

Ավագ դպրոցի կարիերան Էվանսն անցկացրել է Աստոն քաղաքի Ամերիկյան քրիստոնեական ակադեմիայում՝ մեկ խաղում միջինը բերելով 32 միավոր։ 3 անգամ ճանաչվել է նահանգի լավագույն բասկետբոլիստ։

Սովորելով ավարտական դասարանում՝ Էվանսը բազմաթիվ համալսարաններից ստանում է կրթաթշակային ծրագրի առաջարկներ, և որոշում ընդունել Մեմֆիսի համալսարանի առաջրկը՝ որտեղ անցկացնում է մեկ տարի։.

2009 թվականի մարտի 31-ին՝ Էվանսն հայտարարում է, որ ցանկանում է դնել թեկնածությունը մոտակա դրաֆթում։ 2009 թվականի NBA դրաֆթում «Սակրամենտո Քինգսը» որոշում է ընտրել Էվանսին։ Իր մեկնարկային մրցաշրջանում Էվանսը դառնում է «Քինգսի» առաջատարը՝ ընդհանուր առմամբ անցկացնելով 72 հանդիպում՝ միջինը մերելով 20, 1 միավոր, 5, 3 անդրադարձ և 5, 8 արդյունավետ փոխանցում։ Այդ ցուցանիշների շնորհիվ Էվանսին շնորհվում է «NBA-ի տարվա նորեկ» մրցանակը։.

2010 թվականի ամռանը Էվանսը երթևեկության կանոնները խախտելու համար ձերբակալվում է և դատապարտվում 80-ժամյա հասարակական աշխատանքի։

## Ծանոթագրություններ

## Արտաքին հղումներ
* NBA.com էջը
* Basketball-Reference.com էջը
* Թայրիկ Էվանս. նորություններ 

Կատեգորիա:1989 ծնունդներ
Կատեգորիա:Ամերիկացի բասկետբոլիստներ
Կատեգորիա:Ինդիանա Փեյսերսի բասկետբոլիստներ
Կատեգորիա:Մեմֆիս Գրիզլիսի բասկետբոլիստներ
Կատեգորիա:Նյու Օռլեանս Պելիկանսի բասկետբոլիստներ
Կատեգորիա:Սակրամենտո Քինգսի բասկետբոլիստներ
Արան (կղզի)

right|frame|Արան կղզին քարտեզի վրա
**Արան** ( («հեռավոր կղզի»); ), կղզի և նրա վրա գտնվող պատմական շրջան Ֆյորտ-օֆ-Կլայդ ծովածոցում Շոտլանդիայի արևմուտքում։ Այժմ Արանի տարածքը մտնում է Հյուսիսային Էյրշիրի կազմի մեջ։

մինի|ձախից|Արան կղզու քարտեզը
Շրջանի խոշորագույն բնակավայրն է Բրոդիկը արևելյան ափեզրին, Հոմիլտոն դուքսերի նախկին նստավայր։ Արան կղզին Ֆյորտ-օֆ-Կլայդ ծովածոցի ամենախոշոր կղզին է։ Կղզու կենտրոնական մասը զբաղեցնում են լեռները, բարձրությունը մինչև 874 մ ծովի մակերևույթից, ափեզրի երկայնքով ձգվում է զգալի ափամերձ իջվածք։ Արանը անվանում են «Փոքր Շոտլանդիա», լեռների և հարթավայրերի համադրության պատճառով։ Արանի շուրջ գտնվում են մի քանի փոքր կղզիներ։

## Արտաքին հղումներ
* ''Visit Arran'' կայքը  
* Արանի ժառանգության թանգարանի կայքը 
* Castlekirk կայքում Արան կղզին և նրա պատմությունը  

Կատեգորիա:Կղզիներ այբբենական կարգով
Կատեգորիա:Միացյալ Թագավորության կղզիներ
Կատեգորիա:Շոտլանդիայի կղզիներ
Հարթավայրային Շոտլանդիա

thumb|250 px|Լեռնային և հարթավայրային Շոտլանդիայի բաժանումը
**Հարթավայրային Շոտլանդիա** կամ **Lowlands** (*Scottish Lowlands*, *A' Ghalldachd*), Շոտլանդիայի ցածրադիր, հարավային ավելի պակաս լեռնային մասը։

Հիմնականում, Շոտլանդիայում *Lowlands* անվանումով նշում են այն տարածքը, որի բնակիչների հիմնական լեզուն մինչև ուշ միջնադար եղել է Գերմանական շոտլանդերենը (Անգլերենի դիալեկտ, գերմանական լեզուներից մեկը)։

*Lowlands* անվանումը օգտագործվում է որպես հակադրություն *[[Շոտլանդական լեռնաշխարհ|Highlands]]* (հյուսիսային Շոտլանդիան կամ լեռնային երկիր), որտեղ գերակայում էր կելտերենը (Գելական շոտլանդերենը)։

Կատեգորիա:Շոտլանդիայի աշխարհագրություն
Կատեգորիա:Պատմական մարզեր
Watch My Dance

**Watch My Dance** (*Դիտիր իմ պարը*), կիպրոսցի երգիչներ Լուկաս Յորկասի և Ստերեո Մայքի երգը Եվրատեսիլ 2011 երգի մրցույթի համար։ Երգը մրցույթի եզրափակիչ փուլում զբաղեցրել է 7-րդ հորիզոնականը 120 միավորով։

Կատեգորիա:2011 երգեր
Սքոֆել Փայք

մինի|աջից|Սքոֆել Փայքը
**Սքոֆել Փայք** (. )), լեռնագագաթ Անգլիայի հյուսիսարևմտյան մասում։

Գտնվում է Կամբրիա կոմսությունում, Լեյք Դիստրիկտ ազգային պարկում կամ Լճային երկրամասում: Ունի 978 մ (3209 ֆուտ) բարձրություն ծովի մակերևույթից։ Սքոֆել Փայքը Անգլիայի ամենաբարձր լեռն է, մաս է կազմում Սքոֆել լեռնազանգվածի, որը չգործող հրաբուխ է։ Զբոսաշրջության հանրահայտ վայր է, ինչպես նաև հետիոտն արշավների ու լեռնագնացության կարևոր վայր։

Արձանագրված առաջին վերելքը կատարել է բանաստեղծ Ռոբերտ Սաութին  1802 թվականին: Լեռնագագաթը լորդ Լեքոնֆիլդի նախաձեռնությամբ 1919 թվականին հանձնվել է National Trust-ին:

## Ծանոթագրություններ

## Արտաքին հղումներ
* Համակարգչով գեներացված վիրտուալ համայնապատերներ North South Index
* Scafell Pike is at coordinates 
* Scafell Pike Sunny Photos from the West at Wasdale Head and North from Borrowdale by Keswick http://www.relevantsearch.co.uk/scafell-pike-hike-wasdale.html 
*Սքոֆել Փայքով հետիոտն արշավուղիների նկարագրություններ

Կատեգորիա:Անգլիայի աշխարհագրություն
Կատեգորիա:Անգլիայի տեսարժան վայրեր
Կատեգորիա:Եվրոպայի լեռներ
Կատեգորիա:Լեռներ այբբենական կարգով
Կատեգորիա:Կամբրիա
Կատեգորիա:Մեծ Բրիտանիայի լեռներ
Կատեգորիա:Պետության ամենաբարձր կետեր
Ռատոմիր Տվրդիչ

**Ռատոմիր (Ռատո) Տվրդիչ** (խորվ.` *Ratomir "Rato" Tvrdić*, ), խորվաթ նախկին բասկետբոլիստ։ Հանդես է եկել Հարավսլավիայի բասկետբոլի հավաքականում, որի կազմում մասնակցություն է ունեցել 1972 թվականի ամառային օլիմպիական խաղերին, ինչպես նաև հանդես եկել բազմաթիվ աշխարհի և Եվրոպայի առաջնություններում՝ հաղթելով բազմաթիվ ոսկե և արծաթե մեդալներ։

Տվրդիչն ակումբային բասկետբոլ խաղացել է «ԿԿ Սպլիտ» ակումբում՝ 1967-1975 թթ.։ «Սպլիտի» կազմում Տվրդիչը հաղթել է 2 ազգային առաջնություն (1971 թ., 1977 թ.), 3 Հարավսլավիայի առաջնություն (1972 թ., 1974 թ., 1977 թ.) և 2 Կորաչի գավաթ (1976 թ., 1977 թ.)։

Ազգային հավաքականի կազմում Տվրդիչն արժանացել է ՖԻԲԱ-ի աշխարհի առաջնության երկու արծաթե (1967 թ., 1974 թ.), մեկ ոսկե (1970 թ.), ինչպես նաև՝ ՖԻԲԱ-ի Եվրոպայի առաջնության մեկ արծաթե (1969 թ.) և երկու ոսկե մեդալների (1973 թ., 1975 թ.)։

## Ծանոթագրություններ

## Արտաքին հղումներ
* Էջը սպորտս ռեֆերենսում 

Կատեգորիա:1943 ծնունդներ
Կատեգորիա:Խորվաթ բասկետբոլիստներ
Օլիվեր Ռիդել

**Օլիվեր Ռիդել** (), ), գերմանացի երաժիշտ է, հանրաճանաչ Rammstein NDH-խմբի բաս-կիթառահարն է։

; The Inchtabokatables խմբի կազմում՝
* 1992 - Inchtomanie
* 1993 - White Sheep

; Rammstein խմբի կազմում՝
* 1995 - Herzeleid (Սրտախտ)
* 1997 - Sehnsucht (Կարոտ)
* 2001 - Mutter (Մայր)
* 2004 - Reise, Reise (Ճանապարհորդություն, ճանապարհորդություն)
* 2005 - Rosenrot (Վարդագույն վարդ)
* 2006 - Völkerball
* 2009 - Liebe ist für alle da (Սերը բոլորի համար է)

## Ծանուցումներ

Կատեգորիա:Գերմանիայի ռոք երաժիշտներ
Կատեգորիա:Ռամշտայնի մասնակիցներ
Փսի (տառ)

**Փսին** (հունարեն` ψι) հունական այբուբենի քսաներեքերորդ տառն է։ Հունական այբուբենում թվային արժեքն է` 700։

## Համագրություններ
*Հայկական` **Փ**
*Լատինական` **P**
*Թամիլական` **ப்**
*Վրացական` **ფ**

## Տես նաև

*Հունական այբուբեն
Toxicity (սինգլ)

**«Toxicity»**, ամերիկահայ System of a Down խմբի «Toxicity» ալբոմից թողարկված երկրորդ սինգլն է, թողարկվել է 2001 թ. ապրիլի 22-ին։ Խմբի ամենաճանաչված երգերից է, VH1-ի «40 Լավագույն մետալ երգեր» ցանկում զբաղեցրել է 14-րդ հորիզոնականը, և 53-րտ հորիզոնականը «Դարի լավագույն 200 երգերը» հիթ-շքերթում։ Նկարահանվել է տեսահոլովակ, որի ռեժիսորներն են Մարկուս Սիեգան և խմբի բաս-կիթառահար Շավո Օդաջյանը։

## Երգացանկ

## Ծանոթագրություններ

## Արտաքին հղումներ
* [Տեսահոլովակը [YouTube] կայքում]

Կատեգորիա:2002 սինգլներ
Կատեգորիա:System of a Down երգեր
Spiders

**«Spiders»**, ամերիկահայ System of a Down խմբի երգն է իրենց առաջին՝ System Of A Down ալբոմից։ Երգը ընտրվել է որպես «Ճիչ 3» ֆիլմի սաունդթրեկ։

## Երգացանկ

## Արտաքին հղումներ
* [«Spiders» Տեսահոլովակը [YouTube] կայքում]

Կատեգորիա:1999 սինգլներ
Կատեգորիա:System of a Down երգեր
Կազուս բելլի

**Կազուս բելլի** () - պատերազմի առիթ), տերմին միջազգային իրավունքում, որը գործածվում է 19-րդ դարի վերջերից։ Այն պատերազմ հայտարարելու անմիջական ձևական առիթ է։ Օրինակ, Առաջին համաշխարհային պատերազմի համար Կազուս Բելլի էր ավստրիական թագաժառանգ Ֆրանց Ֆերդինանդի սպանությունը։ Ընդհանուր առմամբ սա մի իրադարձություն է, որը որևէ պետության կողմից պաշտոնապես հայտարարվում է (հնարավոր) պատերազմ սկսելու պատճառ։

## Պատմական օրինակներ
մինի|Ֆրանց Ֆերդինանդի սպանությունը Գավրիլո Պրինզիպի կողմից (նկար)
* Ռուս-շվեդական պատերազմ (1788-1790) - 1788 թ․ ամռանը Շվեդիան դաշինք կնքեց Օսմանյան կայսրության հետ։ Շվեդայի համար Ռուսաստանի դեմ պատերազմ սկսելու առիթ օգտագործվեց սահմանին արհեստականորեն ստեղծված միջադեպը։
* Առաջին համաշխարհային պատերազմ - 1914 հունիսի 28-ին Սարաևոյում ավստրիական գահաժառանգի սպանությունը։
* Երկրորդ համաշխարհային պատերազմ - սահմանային վեճը գերմանացիների համար առիթ հանդիսացավ 1939 թվականին Լեհաստան ներխուժելու համար։
* Վեցօրյա պատերազմ - Եգիպտոսի կողմից Էյլաթի շրջափակումը։
* Իրաքյան պատերազմ (2003-2011) - Իրաքի միջուկային զենք ունենալու մասին ԱՄՆ-ի պնդումը։
* Հարավօսեթական պատերազմ (2008) - օգոստոսի 7-ին վրացիների կողմից Ցխինվալի մտնելը առիթ հանդիսացավ ռուսների համար ռազմական գործողություններին միջամտելու համար։

## Տես նաև
* Կազուս Ֆեոդերիս

## Գրականություն
* Bynkershoek, Cornelius van (2007). A Treatise on the Law of War. Lawbook Exchange. ISBN 1584775661.

Կատեգորիա:Միջազգային մարդասիրական իրավունք
Կատեգորիա:Հռոմեական իրավունքի եզրույթներ
Innervision

**«Innervision»**, ամերիկահայ System of a Down խմբի երգն է «Steal This Album!» ալբոմից։ Թողարկվել է որպես պրոմո-սինգլ 2002 թվականի հոկտեմբերին American Recordings և Columbia Records լեյբլների կողմից։

## Երգացանկ

Կատեգորիա:2002 սինգլներ
Կատեգորիա:System of a Down երգեր
Hypnotize (սինգլ)

**«Hypnotize»**, ամերիկահայ System of a Down խմբի երգն է իրենց հինգերորդ՝ Hypnotize ալբոմից։ Որպես առանձին սինգլ թողարկվել է 2005 թ. նոյեմբերի 22-ին։ Սինգլը Billboard-ի «Hot Modern Rock Tracks» չարթում գրավեց առաջին հորիզոնականը, և դարձավ ԱՄՆ-ից դուրս խմբի ամենահաջողակ սինգլը։

## Երգացանկ

## Հիթ-շքերթներ

## Ծանոթագրություններ

## Արտաքին հղումներ
[Տեսահոլովակը [YouTube] կայքում]

Կատեգորիա:2005 սինգլներ
Կատեգորիա:System of a Down երգեր
Question!

**«Question!»**, ամերիկահայ System of a Down խմբի երգն է իրենց չորրորդ՝ Mezmerize ալբոմից։ Որպես առանձին սինգլ թողարկվել է 2005 թ. օգոստոսի 29-ին։ Երգում շոշափվում է մահից հետո կյանքի հարցը։ Նկարահանվել է տեսահոլովակ, որի ռեժիսորական աշխատանքը կատարվել է խմբի բաս-կիթառահար Շավո Օդաջյանը։

## Երգացանկ

Կատեգորիա:2005 սինգլներ
Կատեգորիա:System of a Down երգեր
Կատեգորիա:Երգեր մահվան մասին
Մայիս Կարագյոզյան

**Մայիս Գրիգորի Կարագյոզյան** (), թատրոնի, կինոյի և հեռուստատեսության հայ դերասան, կատակերգու։ ՀԽՍՀ վաստակավոր արտիստ (1967)։

## Կենսագրություն
Մայիս Կարագյոզյանը ծնվել է Վրաստանի Սուխումի շրջանի Գումիստա գյուղում։ 1953 թվականին ավարտել է Երևանի գեղարվեստա-թատերական ինստիտուտը։ 1953-1980 թվականներին աշխատել է Երևանի Հակոբ Պարոնյանի անվան երաժշտական կոմեդիայի պետական, 1980-1992 թվականներին` Երևանի Գաբրիել Սունդուկյանի անվան ազգային ակադեմիական, 1992-1999 թվականներին` Երևանի Համազգային թատրոններում` որպես դերասան։

Կարագյոզյանի մասնակցությամբ առավել հայտնի ֆիլմերից են «Նվագախմբի տղաները», «Շրթներկ համար 4»-ը, «Ձախորդ Փանոսը» և այլն։ Խաղացել է բազմաթիվ ներկայացումներում և հեռուստաթատրոններում։

## Ֆիլմագրություն

## Ներկայացումներ

## Ծանոթագրություններ

## Արտաքին հղումներ
* Մայիս Կարագյոզյանի էջը Հակոբ Պարոնյանի անվան երաժշտական կոմեդիայի պետական թատրոնի պաշտոնական կայքում 

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀԽՍՀ ժողովրդական արտիստներ
Կատեգորիա:Հայ դերասաններ
Կատեգորիա:Հայ կինոդերասաններ
Կատեգորիա:Թատրոնի հայ դերասաններ
Կատեգորիա:Հեռուստատեսային դերասաններ
Lonely Day

**«Lonely Day»**, ամերիկահայ «System of a Down» խմբի երկրորդ սինգլն է է իրենց հինգերորդ՝ Hypnotize ալբոմից։ Որպես առանձին սինգլ թողարկվել է 2006 թ. ապրիլի 17-ին։ Երգի խոսքերի և երաժշտության հեղինակն է Դարոն Մալաքյանը։ Երգը «Grammy 2006»-ի «Լավագույն հարդ-ռոք կատարում» մրցանակի թեկնածու էր։

## Տեսահոլովակ
Երգի հիման վրա նկարահանվել է տեսահոլովակ։ Տեսահոլովակում «System of a Down»-ի անդամները ավտոբուսով շրջում են քաղաքում. Սերժ Թանկյանը բազմոցին նստած թերթ է կարդում, Շավո Օդաջյանը ինքն իր հետ շախմատ է խաղում և նկարում է, Ջոն Դոլմայանը նույնպես նստած է բազմոցին և ականջակալներով երգ է լսում, իսկ Դարոն Մալաքյանը միաժամանակ երգում է և պատուհանից դուրս նայում։ Տեսահոլովակի նկարահանումները համընկնում են Հոլիվուդում կայացած նկարահանումների հետ։

## Երգացանկ

## Երաժիշտներ
System of a Down.
* Դարոն Մալաքյան` վոկալ, կիթառ, բաս կիթառ, ստեղնաշարային գործիքներ
* Սերժ Թանկյան` վոկալ, ստեղնաշարային գործիքներ
* Շավո Օդաջյան` բաս կիթառ
* Ջոն Դոլմայան` հարվածային գործիքներ
Դարոնը բաս և ստեղնաշարային գործիքներ է նվագել միայն «Lonely Day» երգում։

* RZA-ն և Masta Killa-ն Wu-Tang Clan-իվ՝ «Shame» երգի համար հրավիրված վոկալիստներն են։

## Ծանոթագրություններ

## Արտաքին հղումներ
* Տեսահոլովակը ՅուԹյուբ կայքում

Կատեգորիա:System of a Down երգեր
Կատեգորիա:2006 սինգլներ
Ztracená Bloudím

**Ztracená Bloudím** (*Եթե միայն դու*), չեխական Վերոնա խմբի երգն է, որը թողարկվել է 2010 թվականին։ Երգի հեղինականերն են Պետեր Ֆիդերը և Մարկետա Յակշլովան։

## Չարթ

## Հղումներ
Երգի տեսահոլովակը Յութուբում

Կատեգորիա:2010 սինգլներ
50 Best Songs – The Motown Years: Michael Jackson & The Jackson 5

***50 Best Songs – The Motown Years։ Michael Jackson & The Jackson 5*** (կամ ***50 Best Songs***, նաև ***The Motown Years***)-ը եռահատոր թողարկում է, որը թողարկվել է 2008 թ-ին Universal Motown Records-ի կողմից ին փառն Ջեքսոնի հիսունամյակի։ Այն պարունակում է 50 երգ, որոնք սկիզբ են առնում Ջեքսոնի «մաթաունյան» տարներից մինչ Jackson 5
## Երգացանկ

### սկավառակ առաջին (The Jackson 5)

### սկավառակ երկրորդ (The Jackson 5)

### սկավառակ երրորդ (Մայքլ Ջեքսոն)

## Աղբյուրներ

Կատեգորիա:Անգլալեզու ալբոմներ
Կատեգորիա:Մայքլ Ջեքսոն
Կատեգորիա:2008 ալբոմներ
Սեքսը մեծ քաղաքում (հեռուստասերիալ)

**«Սեքսը մեծ քաղաքում»** (, բառացի թարգմանությունը՝ **«Սեքսը և (մեծ) քաղաքը»**), կաբելային հեռուստատեսության ամերիկյան հայտնի հեռուստասերիալ, որը հեռարձակվում էր աշխարհի շատ երկրներում։ Նկարահանվել է 1998-2004 թթ. 25-րոպեանոց դրվագների ֆորմատով և պատմում է տարբեր բնավորություն ունեցող, բայց Նյու Յորքի դինամիկ մթնոլորտում ազատ հայացքներով միավորված 30-ից մի քիչ ավելի, իսկ սերիալի վերջում արդեն 40 տարեկան դարձած կանանց սեռական արկածների մասին։ 2008 թվականին տեղի է սերիալի վրա հիմնված ունեցել լիամետրաժ «Սեքսը մեծ քաղաքում» ֆիլմի պրեմիերան, որը նկարահանվել է Քենդես Բուշնելի թերթում տպած համանուն սյունակի հիման վրա։

## Ծանոթագրություններ

Կատեգորիա:Սեքսը մեծ քաղաքում
Կատեգորիա:Warner Bros. Television-ի հեռուստասերիալներ
Կատեգորիա:CBS Paramount Television-ի հեռուստասերիալներ
Կատեգորիա:HBO-ի բնօրինակ ծրագրեր
Կատեգորիա:Անգլերեն հեռուստասերիալներ
Կատեգորիա:Ֆեմինիստական հեռուստասերիալներ
Կատեգորիա:Գեյերի թեմատիկայով հեռուստասերիալներ
Տիգրան Մավրի Դավթյան

**Տիգրան Մավրի Դավթյան** (1961 թ., հունիսի 4, Երևան), ՀՀ պետական գործիչ, Առևտրի համաշխարհային կազմակերպությունում ՀՀ պաշտոնական ներկայացուցիչ։

## Կրթություն
1978-1981 թթ. սովորել է Երևանի Ժողովրդական տնտեսության ինստիտուտի տնտեսագիտական կիբեռնետիկայի ֆակուլտետում,
1981 թվականից ուսումը շարունակել է Մոսկվայի Մ. Լոմոնոսովի անվան պետական համալսարանի տնտեսագիտական ֆակուլտետում,
1984 թ. ավարտել է Մոսկվայի պետական համալսարանը` տնտեսագիտական կիբեռնետիկա մասնագիտությամբ։

## Աշխատանքային գործունեություն
*1984-1987 թթ. աշխատել է Երևանի հաստոցաշինական միավորումում` որպես ինժեներ-տնտեսագետ,
*1987-1991 թթ.` ՀԽՍՀ պետական պլանային կոմիտեում` որպես առաջատար մասնագետ, ապա՝ գլխավոր մասնագետ,
*1991-1997 թթ.` ՀՀ էկոնոմիկայի նախարարությունում` որպես գլխավոր մասնագետ, բաժնի պետի տեղակալ, բաժնի պետ, վարչության պետ,
*1997-ից աշխատել է ՀՀ արդյունաբերության և առևտրի նախարարությունում՝ վարչության պետի տեղակալ, վարչության պետ
*2000 թ. հուլիսին նշանակվել է ՀՀ արդյունաբերության և առևտրի նախարարի տեղակալ,
*2001-2007 թթ.` ՀՀ առևտրի և տնտեսական զարգացման նախարարի տեղակալ,
*2007 թ. սեպտեմբերի 7-ին ՀՀ վարչապետի որոշմամբ նշանակվել է «Զարգացման հայկական գործակալություն» ՓԲԸ-ի գլխավոր տնօրեն։
*2008 թ. ապրիլի 21-ին ՀՀ վարչապետի որոշմամբ ազատվել է «Զարգացման հայկական գործակալություն» ՓԲԸ-ի գլխավոր տնօրենի պաշտոնից։
*2008 թ. ապրիլի 21-ին ՀՀ Նախագահի հրամանագրով նշանակվել է ՀՀ ֆինանսների նախարար։
*2008 թ. մայիսի 30-ին ՀՀ վարչապետի որոշմամբ նշանակվել է Համաշխարհային բանկի կառավարիչների խորհրդում Հայաստանի կառավարչին փոխարինող անձ (փոխկառավարիչ)։
*2010 թ. դեկտեմբերի 17-ին ՀՀ Նախագահի հրամանագրով ազատվել է ՀՀ ֆինանսների նախարարի պաշտոնից։
*2010 թ. դեկտեմբերի 17-ին ՀՀ Նախագահի հրամանագրով նշանակվել է ՀՀ էկոնոմիկայի նախարար։
*2011 թ. մարտի 9-ին ՀՀ Վարչապետի որոշմամբ նշանակվել է Ասիական զարգացման բանկի կառավարիչների խորհրդում Հայաստանի Հանրապետության կառավարիչ։
*2011 թ. մայիսի 16-ին ՀՀ Վարչապետի որոշմամբ նշանակվել է Վերակառուցման և զարգացման եվրոպական բանկի կառավարիչների խորհրդում Հայաստանի Հանրապետության կառավարիչ։
*2012 թ. հունիսի 16-ին վերանշանակվել է ՀՀ էկոնոմիկայի նախարարի պաշտոնում։
*2013 թ. ապրիլի 9-ին ՀՀ կառավարության ողջ կազմի հետ ներկայացրել է հրաժարական։
*2013 թ. ապրիլի 9-ից մայիսի 8-ը՝ ՀՀ Էկոնոմիկայի նախարարի պաշտոնակատար։
*2013 թ. մայիսի 29-ին ՀՀ վարչապետի որոշմամբ նշանակվել է Առևտրի համաշխարհային կազմակերպությունում Հայաստանի Հանրապետության մշտական ներկայացուցիչ՝ 3 տարի ժամկետով։
*2014 թ. մայիսի 27-ին ՀՀ Վարչապետի որոշմամբ ազատվել է Ասիական զարգացման բանկի կառավարիչների խորհրդում Հայաստանի Հանրապետության կառավարչի պարտականություններից։

## Այլ տվյալներ
ՀՀ նախագահի հրամանագրով պարգևատրվել է Անանիա Շիրակացու մեդալով։
Նրան շնորհվել են մի շարք միջազգային ֆինանսատնտեսական կառույցների, այդ թվում նաև՝ Համաշխարհային բանկի սերտիֆիկատներ։
Հայաստանի Հանրապետական կուսակցության անդամ է։
Ամուսնացած է, ունի երկու երեխա։

## Ծանոթագրություններ

Կատեգորիա:ՀՀ կառավարության անդամներ
Կատեգորիա:ՀՀ ֆինանսների նախարարներ
Կատեգորիա:Հայ քաղաքական գործիչներ
Կատեգորիա:ՀՀԿ անդամներ
Կատեգորիա:Մոսկվայի պետական համալսարանի շրջանավարտներ
Կատեգորիա:Անանիա Շիրակացու մեդալակիրներ
Կատեգորիա:Հայ պետական գործիչներ
Michael Jackson: Love Songs

***Michael Jackson: Love Songs***-ը հավաքածու է, որը թողարկվել է 2002 թվականի հունվարի 15-ին։ Այն մաս է կազմում *Motown's Love Songs* թողարկումների շարքին։ Այն պարունակում է 14 բալլադային երգ, որոնցից ոմանք կատարում է Jackson 5 խումբը։

## Երգացանկ
*1, 2, 7, 11 և 14 երգերը կատարում է [[Jackson 5]] խումբը.*

## Աղբյուրներ

Կատեգորիա:Ամերիկյան ալբոմներ
Կատեգորիա:Մայքլ Ջեքսոնի հավաքածուներ
Կատեգորիա:2002 ալբոմներ
Վելիմիր Խլեբնիկով

**Վելիմիր Վլադիմիրովիչ Խլեբնիկով** (, ), ռուս բանաստեղծ և արձակագիր, ռուսական ֆուտուրիզմի հիմնադիրներից։ Ունի մասնակի հայկական ծագում։

## Կենսագրություն
Ծնվել է Աստրախանի գուբերնիայում՝ կենսաբանի ընտանիքում։ 1903 - 1911 թվականներին սովորել է Կազանի համալսարանի ֆիզիկա-մաթեմատիկական ֆակուլտետում, հետագայում՝ Պետերբուրգի համալսարանում։ Գրական գործեր սկսել է հրատարակել 1908 թվականից, սակայն գործերի մեծ մասը հրատարակվել է մահից հետո։ 1910-ականներին անդամակցել է «Գիլեա» միությանը, հայտնի գործերից են՝ «Զանգեզի», «Ճակատագրի տախտակները», «Արագիլ»։ Մահացել է ժանտախտից։

## Ծանոթագրություններ

## Արտաքին հղումներ
* Խլեբնիկովի աշխարհը 

Կատեգորիա:1885 ծնունդներ
Կատեգորիա:1922 մահեր
Կատեգորիա:Ռուս գրողներ
Կատեգորիա:Ռուս բանաստեղծներ
Կատեգորիա:Գրական կեղծանուններով հայտնի հեղինակներ
Կատեգորիա:Հայկական ծագմամբ ռուսներ
Կատեգորիա:Ժանտախտից մահացածներ
Կատեգորիա:20-րդ դարի բանաստեղծներ
Կատեգորիա:Ռուս արձակագիրներ
Կատեգորիա:Ռուս դրամատուրգներ
Կատեգորիա:Նովոդևիչյան գերեզմանատանը թաղվածներ
Կատեգորիա:20-րդ դարի ռուս բանաստեղծներ
Կատեգորիա:Բանաստեղծներ այբբենական կարգով
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Կաթվածից մահացածներ
Սեգունդա Դիվիզիոն

**Սեգունդա** (), երկրորդ ամենակարևոր ֆուտբոլային մրցաշարն է Իսպանիայում, Լա Լիգայից հետո։

## Անցյալ մրցաշրջանի համեմատ փոփոխությունները
**Լա Լիգա մուտք գործած ակումբներ**
* Էլչե
* Վիլյառեալ
* Ալմերիա

**[[Սեկունդա]] հեռացած ակումբները**
* Մալյորկա
* Դեպորտիվո Լա Կորունյա
* Ռեալ Սարագոսա

Կատեգորիա:Սեգունդա դիվիզիոն
Կատեգորիա:Իսպանիայի ֆուտբոլի լիգաներ
Կատեգորիա:1929 հիմնադրումներ Իսպանիայում
Ֆյորտ-օֆ-Կլայդ

**Ֆյորտ-օֆ-Կլայդ** (), ծովածոց Իռլանդական ծովում, Շոտլանդիայի արևմտյան ափեզրին։ Բաժանված է Ատլանտյան օվկիանոսից Կինտայր թերակղզով։ Ծովածոցի լայնությունը նրա բերանի մոտ 42 կմ է։ Վերին մասում ձևավորում է Լոխ Լոնգ և Գեր Լոխ ֆյորդերը։ Ծովածոց է թափվում Կլայդ գետը, որը ջրանցքով միացնում է ծովածոցը Ֆյորտ-օֆ-Ֆորտ ծովածոցի հետ։

## Քաղաքները
Ֆյորտ-օֆ-Կլայդը լվանում է Արգայլ ընդ Բյութ, Հյուսիսային Էյրշիր և Հարավային Էյրշիր շրջանների ափերը։ Ծովածոցի ափին գտնվող առավել նշանակալի բնակավայրերն են՝
* Արդրոսան
* Բրոդիկ
* Գիրվան, Գրինոկ
* Դանբարտոն, Դանուն
* Քեմբելթն, Կարդրոս
* Պրեստվիկ
* Ռենֆրու, Ռոտսեյ
* Սոլթկոուտս
* Տրուն
* Հելենսբուրգ
* Էյր

## Կղզիներ
Ծովածոցում են գտնվում բազմաթիվ կղզիներ, որոնցից ամենամեծերն են Արանը և Բյուտը։

Կատեգորիա:Ատլանտյան օվկիանոսի ծովեր
Կատեգորիա:Շոտլանդիայի ծովածոցեր
Կատեգորիա:Իռլանդական ծով
Միացյալ Թագավորության համայնքների պալատ

**Համայնքների պալատ** (), Միացյալ Թագավորության խորհրդարանի ստորին պալատը։ Խորհրդարանը զարգացել է միջին դարերում պալատին կից գործող խորհրդից, որը կանչվում էր կարճ ժամանակով և որին մասնակցում էին եկեղեցականներ, ազնվականներ և կոմսեր (առավել հայտնի էին որպես «knights of the shire»)։ Այդ խորհրդի հիմնական նպատակը թագավորի կողմից առաջարկվող հարկերի հաստատումն էր։ Աստիճանաբար խորհուրդը վերածվեց օրենսդիր մարմնի։

Համայնքների պալատը կազմավորվում է համընդհանուր, հավասար ուղղակի ընտրություններից, որն իրագործվում է գաղտնի քվեարկության միջոցով՝ մեծամասնական ընտրակարգով () միանդամ ընտրատարածքներում։

## Ծանոթագրություններ

Կատեգորիա:Մեծ Բրիտանիայի պետական կառուցվածք
Կատեգորիա:Ազգային ստորին պալատներ
Կատեգորիա:Մեծ Բրիտանիայի խորհրդարան
Միացյալ Թագավորության լորդերի պալատ

մինի|300px|<center>Վեսթմինսթերյան պալատը</center>
**Լորդերի պալատ** (), Միացյալ Թագավորության խորհրդարանի վերին պալատը։ Ստեղծվել է 14-րդ դարում և կազմված է եղել միայն խոշոր ֆեոդալներից (), որոնք ստանում էին իրենց տիտղոսները ժառանգաբար։ Պալատը կոչվել է լորդերի միայն 1544 թվականին, երբ ավելի մեծ իշխանությամբ էր օժտված, քան Համայնքների պալատը։ 1649 թվականին վերին պալատը ցրվեց հեղափոխական կառավարության կողմից, որոնք իշխանությունն իրենց ձեռքն առան Անգլիական քաղաքացիական պատերազմի ժամանակ, սակայն 1660 թվականին պալատը նորից վերակազմավորվեց։ 19-րդ դարից սկսած վերին պալատի լիազորություններն աստիճանաբար սահմանափակվեցին և ներկայումս այն ավելի թույլ է, քան Համայնքների պալատը։

Կատեգորիա:Մեծ Բրիտանիայի պետական կառուցվածք
Շվեդական խոհանոց

մինի
մինի

**Շվեդական խոհանոցը** բավական պարզ է։ Ինչպես մյուս սկանդինավյան երկրներում, այստեղ ևս խոհանոցի հիմնական մասն են կազմում ձկնային ճաշատեսակները։

Շվեդացիները ինչպես շատ եվրոպացիներ նախընտրում են օրվա մեջ սնվել երեք անգամ. թեթև նախաճաշ, ճաշ և ընթրիք։ Պետք է նշել, որ շվեդական խոհարարական ավանդույթները ձևավորվել են հիմնականում Դանիայի և Նորվեգիայի ազդեցության ներքո։ Սակայն հետագայում նրանց զարգացման մեջ հսկայական դեր խաղացին Ֆրանսիան, Գերմանիան և Թուրքիան, որոնց շնորհիվ շվեդները սկսեցին ուշադրություն դարձնել ոչ միայն ուտեստների համին և սննդային հատկություններին, այլև դրանց արտաքին տեսքին։ Այն հիմնված էր միայն երկարաժամկետ պահպանման ենթակա ապրանքների վրա։ Առաջին հերթին, դրանք թթու, մարինադ, չորացրած և ապխտած միս են։ Ի դեպ, հին ժամանակներում այստեղ շատ էին օգտագործում շաղգամը։ Սիրված կարտոֆիլը հայտնվեց Շվեդիայի տարածքում միայն 16-րդ դարում և հետագայում հաջողությամբ փոխարինեց այն։

Բացի դրանից, այստեղ միսը և ձուկը շատ տարածված են։ Շվեդները դարեր շարունակ նրանցից ճաշատեսակներ են պատրաստել, ինչը զարմանալի չէ։ Ի վերջո, անասնապահությունն ու ձկնորսությունը նրանց համար ձկնորսության հիմնական տեսակներն էին։ Եվ միայն ժամանակի ընթացքում նրանց ավելացվեց գյուղատնտեսությունը։ Ծովատառեխը համարվում է Շվեդիայում ամենատարածված ձկան տեսակը։ Առանց նրա ոչ մի խնջույք չի ավարտվում։ Ավելին, շվեդները գիտեն դրա պատրաստման հսկայական բաղադրատոմսեր։ Խմորված ծովատառեխով շվեդական նրբությունը հատուկ ուշադրության է արժանի, երբ այն ընդգրկվել էր աշխարհի ամենասարսափելի ուտեստների ցանկում։ Շվեդիայում նախընտրելի է խոզի միսը, եղնիկը և որսը։ Բացի այդ, շվեդների շրջանում կաթնամթերքը բարձր է գնահատվում, մասնավորապես՝ կաթը, պանիրը, կարագը, կեֆիրը, յոգուրտը կամ մածունը։ Հացահատիկը, սնկերը, ինչպես նաև բանջարեղենը, մրգերն ու հատապտուղները սիրված են այստեղ։ Բայց նրանք գործնականում չեն օգտագործում համեմունքներ, հաջողությամբ փոխարինելով դրանք համեղ սոուսներով։

Կատեգորիա:Շվեդական խոհանոց
Սաֆարի (դիտարկիչ)

**Սաֆարին** վեբ-բրաուզեր է որի թողարկողն է Apple ընկերությունը դեռևս 2003 թ.։ Այն աշխատում է ՎեբԿիթ միջուկով, և հասանելի է Վինդոուզ, ՕԷս Տաս (Մակ ՕՍ), Լինուքս օպերացիոն համակարգերի համար։ Օգտվողների քանակով հաստատուն զբաղեցնում է չորրորդ տեղը (շուկայական բաժինը 2015 թվականի հոկտեմբերին -  8,99 %): Հայաստանում դիտարկիչն այնքան էլ տարածված չէ. 2015 թվականի հոկտեմբերի դրությամբ այն գրավում էր 6-րդ հորիզոնականը՝  2,81 % օգտվողներով

## Պատմություն
Սաֆարին հիմնվել է բրաուզերային շարժիչի ազատ տարածում ունեցող WebKit կոդի հիման վրա։ Տվյալ դիտարկիչը ստեղծվեց, երբ OS X-ի համար Ինտերնետ Էքսպլորերի մշակման Apple-ի և Մայքրոսոֆթի պայմանագիրը մոտենում էր ավարտին։ Սաֆարիի հայտնվելուն պես Internet Explorer for Mac-ի վրա աշխատանքները դադարեցվեցին։

## Սաֆարին մաքՕՍի համար
* Առաջին անգամ Սաֆարին ներառվեց Mac OS X 10.3 Panther կազմում և դարձավ միակ առաքվող դիտարկիչը Mac OS X 10.4 Tiger-ում։
* Mac OS X 10.6 Snow Leopard տարբերակում Սաֆարի 4 դիտարկիչը դարձավ 64-բիթանոց (ինչպես համակարգային շատ հավելվածներ)։

## Ծանոթագրություններ

Կատեգորիա:Էփլ
Կատեգորիա:Վեբ-դիտարկիչներ
Գործադիր իշխանություն

**Գործադիր իշխանություն** պետության հասարակական իշխանության ինքնուրույն և անկախ ձևերից մեկը, որն իրենից ներկայացնում է պետական գործերը ղեկավարող լիազորությունների ամբողջություն։ Այսպիսով գործադիր իշխանությունը պետական մարմինների համակարգ է, որն իրականացնում է այդ լիազորությունները։

«Գործադիր իշխանություն» տերմինն առաջին անգամ գործածել է անգլիացի փիլիսոփա Ջոն Լոկը, ում դրույթները մշակել է ֆրանսիացի փիլիսոփա Շառլ Լուի Մոնտեսքիոն։ 18-19-րդ դարերում գործադիր իշխանությունն իրականացրել է միապետը և նրան ենթակա պետական պաշտոնյաների համակարգը։ Ներկայումս գործադիր իշխանությունը պատկանում է կառավարությանը։ Խորհրդարանական երկրներում (խորհրդարանական միապետություն, խորհրդարանական հանրապետություն) գործադիր իշխանությունը, ըստ Սահմանադրության պատկանում է պետության ղեկավարին (նախագահին, միապետին) և կառավարութանը, որը ղեկավարում է վարչապետը։ Նախագահական հանրապետություններում պետության և կառավարության ղեկավարն է հանդիսանում նախագահը, ով էլ իրավաբանորեն համարվում է գործադիր իշխանության միակ կրողը։

## Տես նաև
* Օրենսդիր իշխանություն

Կատեգորիա:Պետական կառավարում
Կատեգորիա:Պետական իշխանություն
Կատեգորիա:Սահմանադրական իրավունք
ՋՋԷՌ

աջից|մինի|300px|ՋՋԷՌ-1000-ը՝ 1000 ՄՎէ-անոց ճնշմամբ ջրային ռեակտոր
**ՋՋԷՌ** կամ **Ջրաջրային էներգետիկական ռեակտոր** (ռուսերեն՝ *ВВЭР* կամ *Водо-водяной энергетический реактор*), ճնշմամբ ջրային ռեակտորի տեսակ, որը սկզբում նախագծվել է Խորհրդային Միությունում, և ապա Ռուսաստանում, «Գիդրոպրես» ընկերության կողմից։ Էլեկտրական արտադրանքի հզորությունը 440 ՄՎէ-ից մինչ 1200 ՄՎէ է։ Բուլղարիան, Իրանը, Հայաստանը, Հնդկաստանը, Հունգարիան, Չեխիան, Չինաստանը, Ռուսաստանը, Սլովակիան և Ֆինլանդիան օգտվում են ՋՋԷՌ էլեկտրակայաններից։

## Ծանոթագրություններ

Կատեգորիա:Խորհրդային հայտնագործություններ
Կատեգորիա:Խորհրդային նորարարություններ
Կատեգորիա:Ճնշմամբ ջրային ռեակտորներ
Կատեգորիա:Միջուկային ռեակտորներ
Փսի (այլ կիրառումներ)

**Փսի** բառը կարող է ունենալ հետևյալ կիրառումները՝

;Երաժշտություն
* **[[Փսի (երգիչ)|Փսի]]**՝ Հարավկորեական երգիչ

;Այլ
* **[[Փսի (տառ)|Փսի]]**՝ հունական այբուբենի քսաներեքերորդ տառը
Պի (այլ կիրառումներ)

**Պի** բառը կարող է ունենալ հետևյալ կիրառումները՝

* Պի (տառ) ֊ Հունական այբուբենի տասնվեցերորդ տառը 
* Պի ֊ թիվ
* Պի թվի օրը ֊ տոնում են որոշ մաթեմատիկոսներ մարտի 14-ին (այդ օրը ծնվել է Ալբերտ Այնշտայնը)։
Ջերսի

**Ջերսի** ( ,  ), կղզի Լա Մանշ նեղուցում, Նորմանդյան կղզիներից է։ Մակերեսով ամենամեծն է Նորմանդական կղզիների մեջ (116 կմ²)։

Բնակչությունը կազմում է մոտ 89 հազար մարդ։ Ջերսին Բրիտանական թագի Թագավորական հողերից է, սակայն հանդիսանում է Մեծ Բրիտանիայի մաս։ Միացյալ Թագավորության պարտականությունն է ապահովել Ջերսիի պաշտպանությունը։ 1973 թվականին Մեծ Բրիտանիան միացավ ԵՄ-ին, այսինքն Նորմանդյան կղզիները և Ջիբրալթարը մտնում են Եվրամիության մեջ Մեծ Բրիտանիայի և Հյուսիսային Իռլանդիայի Միացյալ Թագավորության միջոցով և գտնվում են ԵՄ մաքսային տարածքի մեջ։ Ջերսին ունի սեփական խորհրդարան՝ Ջերսիի նահանգներ։ Ջերսի թագավորական հողի կազմի մեջ են մտնում նաև մի քանի փոքր կղզիներ։

1940 թվականի հուլիսի 1-ից մինչև 1945 թվականի մայիսի 9-ը կղզին օկուպացված էր նացիաստական Գերմանիայի կողմից։ Մայիսի 9-ը տոն է, կղզու Ազատագրման օրը։

Այստեղ է ստեղծվել ջերսիական կովերի ցեղը, որոնք տալիս են չափաղանց յուղալի կաթ (մինչև 7 %), և այստեղից է բարակ տրիկոտաժային գործվածքի անվանումը։ Այս կղզու պատվին է ստացել իր անվանումը ամերիկյան Նյու Ջերսի նահանգը։

Կղզու ամենահայտնի բնակիչն է եղել բնագետ և գրող Ջերալդ Դարելը, ով հիմնադրել է Ջերսիի գազանանոցը և նրա հիմքի վրա բնապաշտպանական հիմնադրամ։

## Սպորտ
Ջերսիի ազգային թիմերը մասնակցում են որպես առանձին ազգային թիմեր Միության և Կղզիային խաղերում։
1997 թվականին Ջերսիում էին անցնում յոթերորդ Կղզիային խաղերը։

## Տես նաև
* Ջերսիի կլոր աշտարակներ
* Գրոսնե ամրոց
* Նյու Ջերսի

## Ծանոթագրություններ

## Արտաքին հղումներ
* Ջերսի կղզու մետաղադրամները  Վիկտորիա թագուհուց մինչև Եղսաբեթ II
* Ջերսի կղզում հայտնաբերել են Եվրոպայի պատմության մեջ խոշորագույն գանձերից մեկը

Կատեգորիա:Անգլիախոս երկրներ և տարածքներ
Կատեգորիա:Գաճաճ պետություններ
Կատեգորիա:Կղզի պետություններ
Կատեգորիա:Կղզիներ այբբենական կարգով
Կատեգորիա:Միացյալ Թագավորության կղզիներ
Կատեգորիա:Ջերսի
Կատեգորիա:Ֆրանսախոս երկրներ
Սուրբ Հռիփսիմե եկեղեցի (Մուժումբար)

**Սուրբ Հռիփսիմե**, հայ առաքելական եկեղեցի Իրանի Արևելյան Ադրբեջան նահանգի Մուժումբար գյուղում։ Պատկանում է Մեծի Տանն Կիլիկիո կաթողիկոսության Ատրպատականի հայոց թեմին։ Գտնվում է Թավրիզից 47 կմ դեպի հյուսիս-արևմուտք։ Գյուղը մինչև 1946 թվականը բնակեցված է եղել առավելապես հայերով։

## Պատմություն
Եկեղեցին կառուցվել է 17-րդ դարում։ Տուժել է 2012 թվականի օգոստոսին տեղի ունեցած երկրաշարժի պատճառով։ Նույն թվականի նոյեմբերից սկսվել են եկեղեցու վերականգնման աշխատանքները, որի ծախսերն իր վրա է վերցրել Իրանի հուշարձանների պահպանության հարցերով գործակալությունը։ Մինչ վերականգնման աշխատանքներն սկսելը տեղում նաև պեղումներ են կատարվել, քանի որ հնագետի կարծիքով սուրբ Հռիփսիմեն կառուցվել է Միհր աստծուն նվիրված հեթանոսական մի տաճարի տեղում, որը թվագրվում է 3-րդ դարին։

Այստեղ փրկվել են հարյուրավոր հայեր՝ թուրք-պարսկական պատերազմից և շահ Աբբասի կազմակերպած բռնագաղթից հետո։ Իրանի մշակույթի նախարարությունը Սուրբ Հռիփիմե եկեղեցին և մերձակայքում գտնվող հնագույն Սուրբ Աներևույթ ժամատան ավերականերն ընդգրկել է պետության կողմից պահպանվող օբյեկտների ցանկում։ Ըստ ժամատան արձանագրութեան՝ այն կառուցվել է 1810 թվականին՝ թավրիզեցի ոսկերիչ Կարապետ Հայրապետեանի միջոցով։ Սուրբ Աներևույթից քիչ այն կողմ գտնվել են սուրբ Վարվառա կույսի մատուռը, սուրբ Երևման խաչ և սուրբ Հովհաննես ուխտատեղիները։

Այստեղ 2017 թվականին սուրբ Գայանե և Հռիփսիմե կույսերի տոնի առթիվ կայացել է առավոտյան ժամերգություն Իրանի հայկական համայնքի մասնակցությամբ։

## Ճարտարապետություն
Եկեղեցու կամարները սրբատաշ սև բազալտից են։ Պատերն ու ծածկը կառուցված են կոպիտ մշակված քարից։ Հորինվածքը եռանավ բազիլիկ կառույց է։ Մկրտության ավազանի տեղը և մոմավառության խորշերը կանգուն են։ Եկեղեցու արևմտյան պատին գրված է.
«ՇԻՆԵՑԱՒ ՏՈՒՆՆ ….. ՌՃԽԷ-ին, ԵՍ ԻՍԱ ԽԱՆ ԳՐԵՑԻ, ՈՒՍՏԱ ՕԽԱՆ ՇԻՆԵՑ»

## Տես նաև
* Սուրբ Հռիփսիմե եկեղեցի, Ղազվին

## Ծանոթագրություններ

հ
հ
Կատեգորիա:Եկեղեցիներ այբբենական կարգով
Waterloo (երգ)

**Waterloo**, շվեդական ABAA խմբի առաջին սինգլն է իրենց երկրորդ՝ Waterloo ալբոմից։ Երգի հեղինակներն են Բեննի Անդերսոնը, Բորն Ուլվեուսը և Սթինգ Անդերսոնը։

Խումբը այս երգով ներկայացրել է Շվեդիան Եվրատեսիլ 1974 երգի մրցույթում և 24 միավորով հաղթող է ճանաչվել։

## Հիթ-շքերթներ
### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:1974 սինգլներ
Կատեգորիա:Եվրատեսիլ երգի մրցույթում հաղթած երգեր
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Բետա (տառ)

**Բետան** (հունարեն` βήτα) հունական այբուբենի երկրորդ տառն է։ Հունական այբուբենում թվային արժեքն է` 2։ Այդ տառից է առաջացել Կիրիլիցայի և Լատինական այբուբենի **B** տառերը։

## Համագրություններ
* Հայկական` **Բ**
* Կիրիլիցայի` **Б**
* Լատինական` **B**
* Թամիլական` **ப்**
* Վրացական` **ბ**
* Եբրայական` **ב**

## Տես նաև
* Հունական այբուբեն
Անգլոսաքս

[thumb|242px|right|[Սաթոն Հու սաղավարտի վերականգված տարբերակը, որ հայտնաբերվել է Ռեդվալդին (Անգլիայի թագավոր), ով մահացել է մոտ 624 թ.-ին։ Ըստ հռոմեական սաղավարտների նախագծման, որոնք նման են Հին Ուփսալայում հայտնաբերված շվեդական սաղավարտներին։]]

**Անգլոսաքսեր** (, , ), Էլբա և Հռենոս գետերի միջև, ինչպես նաև Յուտլանդիա թերակղզում բնակված, 5–6 դարերում Կելտական Բրիտանիան նվաճած գերմանական ցեղերի՝ անգլերի, սաքսերի, յուտերի և ֆրիզների ընդհանուր անվանումը։ 7 – 10 դարերի Անգլո–սաքսերի և կելտական տարրերի (մասնավորապես բրիտների) խառնուրդից կազմավորվեց անգլո–սաքսոնական ժողովուրդը։ Նորմանդական նվաճումից (1066) հետո Անգլո–սաքսերն, որոնք արդեն խառնվել էին Անգլիայի հյուսիսում և արևելքում բնակություն հաստատած դանիացիների և նորվեգացիների հետ, ձուլվեցին Ֆրանսիայից եկածներին, և սկզբնավորվեց անգլիական ազգությունը։

Անգլոսաքսոնական ժամանակաշրջանն ընդգրկում է Անգլիայի պատմության 550-ից մինչև 1066 թթ.։ Անգլոսաքսերեն լեզուն նաև հայտնի է որպես Հին Անգլերեն։ Այդ լեզվով խոսել և գրել են անգլոսաքսերը և նրանց սերունդները Անգլիայում և Հարավարևմտյան Շոտլանդիայում) 5-րդ դարի կեսերից մինչև 12-րդ դարը։

Անգլո սաքսերի նվաճումներից հետո բնիկների՝ բրիտների մի մասը, չցանկանալով հպատակվել նվաճողներին, համառ դիմադրությունից հետո գաղթեց մայրցամաք՝ հաստատվելով Արմորիկա թերակղզում, որն ստացավ Բրետան անունը։ Բրիտանիայում անգլո–սաքսերը ստեղծեցին մի քանի թագավորություններ։ Տեղական բնակչությունը մասամբ ոչնչացվեց կամ մղվեց դեպի հյուսիս և արևմուտք, մասամբ էլ դարձավ ստրուկ ու կիսազատ։ Սակայն, բնիկների զգալի մասը ձուլվեց նվաճողներին։

## Ծանոթագրություններ

Կատեգորիա:Անհետացած քաղաքակրթություններ
Կատեգորիա:Բրիտանական կղզիների պատմություն
Կատեգորիա:Անգլիայի պատմություն
Օգոստինոս Քենթրբերցի

**Օգոստինոս Քենթրբերցի** (, )), Բենեդիկտյան միաբանության անդամ, Քենթրբերիի առաջին արքեպիսկոպոս։ Պատմության մեջ է մտել որպես «անգլիացիների առաքյալ» և անգլիկան եկեղեցու հիմնադիր։

## Ծանոթագրություններ

Կատեգորիա:Անգլիայի սրբեր
Կատեգորիա:Կենտերբերիացիներ
Մեծ Բրիտանիայի իրավական համակարգ

Միացյալ Թագավորությունը չունի միասնական իրավական համակարգ, քանի որ ըստ 1706 թ միավորման մասին համաձայնության 19-րդ կետի՝ Շոտլանդիան պահպանեց իր իրավական համակարգը։ Ներկայումս Միացյալ Թագավորությունն ունի 3 տարբեր իրավական համակարգ՝ Անգլիայի, Հյուսիսային Իռլանդիայի և Շոտլանդիայի։ Վերջին սահմանադրական փոփոխությունները հանգեցրեցին Գերագույն դատարանի ստեղծմանը 2009 թ հոկտեմբերին, որը պիտի փոխարիներ լորդերի պալատի դատական հանձնաժողովին։ Գաղտնի խորհրդի դատական հանձնաժողովը, որը ներառում է Գերագույն դատարանի բոլոր անդամներին, հանդիսանում է Ազգերի համագործակցության մի քանի անկախ երկրների, Բրիտանական անդրծովյան տարածքների և Թագավորական հողերի գերագույն վերաքննիչ մարմինն է։

## Ծանոթագրություններ

Կատեգորիա:Իրավական համակարգեր
Շոտլանդիայի կառավարություն

մինի|200px|Շոտլանդիայի Առաջին նախարար Ալեքս Սալմոնդը
**Շոտլանդիայի կառավարություն** (գելական շոտլ․՝ Riaghaltas na h-Alba), Շոտլանդիայի պատվիրակված կառավարության գործադիր իշխանությունը։ Այն պատասխանատու է Շոտլանդիայի խորհրդարանի առջև։

Կառավարությունն ստեղծվել է 1999 թվականին՝ 1998 թվականին ընդունված Շոտլանդիայի ակտի 44(1) կետի հիման վրա որպես Շոտլանդիայի գործադիր իշխանության կրող։ Այն պաշտոնապես վերանվանվեց Շոտլանդիայի կառավարություն 2012 թվականի հուլիսին, երբ 2012 թվականին ընդունված Շոտլանդիայի ակտի 12(1) կետը ուժի մեջ մտավ։

Շոտլանդիայի կառավարությունը գլխավորում է Առաջին նախարարը, ով ընտրում է կաբինետի մնացած բոլոր քարտուղարներին և կրտսեր նախարարներին։ Առաջին նախարարն ու կաբինետի քարտուղարները կազմում են Կաբինետը։

## Ծանոթագրություններ

Կատեգորիա:Շոտլանդիայի պետական կառուցվածք
Միացյալ Թագավորության մշակույթ

Միացյալ թագավորության մշակույթը հարուստ է և բազմազան։ Բազմաթիվ գործոններ են ազդել մշակույթի վրա՝ կղզիական բնույթի պետություն լինելը, պետության պատմությունը որպես արևմտյան դեմոկրատիայի առաջատար և ռազմաքաղաքական նշանակալից երկիր, ինչպես նաև այն հանգամանքը, որ պետությունը ձևավորվել է չորս առանձին պետությունների հաշվին, որոնցից յուրաքանչյուրը պահպանել է իր ավանդույթները, սովորությունները և սիմվոլները։ Բրիտանական կայսրության ազդեցության շնորհիվ իր հերթին տարածում է գտել նաև լեզուն և մշակույթը նրա նախկին գաղութներում՝ ներառելով Ավստրալիան, Կանադան, Հնդկաստանը, Իռլանդիան, Նոր Զելանդիան, Հարավաֆրիկյան Հանրապետությունը և Ամերիկայի Միացյալ Նահանգները։

## Ճարտարապետություն
Անգլիական ճարտարապետությունը սկսվել է Անգլոսաքսերի ճարտարապետությունից։ Անգլիայում գոնե հիսուն կանգուն եկեղեցի Անգլոսաքսական ծագում ունի։ Այնտեղի բոլոր եկեղեցիները բացի մեկից կառուցվել են քարից։

## Խոհանոց
Անգլիացիները ունեն իրենց ավանդական նախաճաշը, որի մեջ մտնում է՝ բեկոն, ձվեր, խորոված լոլիկներ, խորոված սնկեր, որոնք հիմնականում մատուցվում են սուրճի կամ թեյի հետ։ Մեկ ուրիշ ավանդական ճանաչված կերակուր է «Անգլիական Սուրբ Ծննդյան ընթրիք»-ը, որը պարունակում է՝ Հնդկահավի միս, որն առաջին անգամ մատուցվել է 1573 թվականին, և բանջարեղեն։

## Գրականություն
Անգլիական գրականությունը սկսվել է Անգլոսաքսական գրականությունից։ Էլիզաբեթյան դարաշրջանը Անգլիական գրականության համար համարվում է «Ոսկե շրջան», որովհետև այդ ժամանակաշրջանում են ապրել մի շարք հիանալի գրողներ ինչպիսիք են՝ Ուիլյամ Շեքսպիրը և այն։ Անգլիացի հայտնի գրողներից են նաև՝ Չարլս Դիկենսը, Ռուդյարդ Կիպլինգը, Շարլոտտե Բրոնտեն և այլն։

## Երաժշտություն
1962 թվականին «The Beatles» խումբը դարձավ իրենց ժամանակաշրջանի ամենահայտնի խումբը։ Հիմա Անգլիայի ամենահայտնի արտիստներից են՝ Էլթոն Ջոնը, Սթինգը, Էրիկ Կլեպտոնը, Սփայս գրլսը, Քոլդփլեյը, Ադելը, Էդ Շիրենը, Սեմ Սմիթը և One Direction-ը։

## Կատարողական Արվեստ
Մեծ բացօթյա երաժշտական փառատոնները շատ հայտնի են հիմնականում ամռանը և աշնանը։ «The Notting Hill» կառնավալը անցկացվում է ամեն տարի սկսած 1966 թվականից։ Այն անցկացվում է Լոնդոնի «Notting Hill» շրջանի փողոցներում։ Այն առաջնորդում են Բրիտանացի Աֆրիկացի-Կարիբիանները։ Կառնավալին այցելում է մոտավորապես մեկ միլիոն մարդ, որը այն դարձրել է Բրիտանիայի ամենամեծ բացօթյա փառատոնը և աշխարհի ամենամեծ փառատոններից մեկը։ 2006 թվականին հասարակությունը քվեարկեց, որ փառատոնը դառնա Անգլիայի ցուցանիշներից մեկը։

## Աղբյուրներ
* Cultural icons of England
* Select bibliography of books about Englishness 

Կատեգորիա:Անգլիայի մշակույթ
Կատեգորիա:Միացյալ Թագավորության մշակույթ
Էյքոն

**Ալիունե Դամալա Բուգա Տիմե Պուրու Նակկա Լու Լու Լու Բադարա Ակոն Թիամ** (, ), պրոֆեսիոնալ ասպարեզում առավել հայտնի որպես **Էյքոն** (*Akon*), սենեգալաամերիկացի առ ընդ բի և հիփ հոփ ժանրի երգիչ, երգերի հեղինակ, երաժշտական պրոդյուսեր և գործարար։ Հայտնի է ձայնի բավականին զարգացած դիապազոն ունենալու համար, ինչի շնորհիվ կարողացել է թողարկել բազմաթիվ հիթային կատարումներ՝ փոփ, դենս, առ ընդ բի և հիփ հոփ ժանրերում։

Էյքոնը նախնական ճանաչման է հասնում դեբյուտային «Locked Up» սինգլով, որը թողարկվում է 2004 թվականին (կատարումը հետագայում տեղ է գտնում «Trouble» դեբյուտային ալբոմում)։

Առաջին ալբոմը թողարկելուց հետո Էյքոնը հիմնադրում է Konvict Muzik և Kon Live Distribution հաջողված ձայնագրման լեյբլները։ 2006 թվականին թողարկվում է Էյքոնի թվով երկրորդ՝ «Konvicted» ալբոմը, որն առաջադրվում է միանգամից երեք Գրեմմի մրցանակի։

Էյքոնը գրանցվել է Գինեսի ռեկորդների գրքում՝ որպես համար մեկ կատարող, ում երգերը ամենաշատն են օգտագործվել որպես հեռախոսային ռինգտոններ։

## Ալբոմներ
Էյքոնը թողարկել է 3 ալբոմ.

{|class="wikitable"
|-
! Տարին !! Անվանումը
|-
| 2004 || *[[Trouble (Էյքոնի ալբոմ)|Trouble]]*
|-
| 2006 || *[[Konvicted]]*
|-
| 2008 || *[[Freedom (Էյքոնի ալբոմ)|Freedom]]*
|-

## Պարգևներ և անվանակարգեր

## Ծանոթագրություններ
 
# Էյքոն
# Էյքոնի կենսագրությունը 
# Կենսագրությունը 

## Արտաքին հղումներ
* Պաշտոնական կայք 
* Էյքոն - IMDb էջ

Կատեգորիա:1973 ծնունդներ
Կատեգորիա:Ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի պրոդյուսերներ
Կատեգորիա:Գինեսի գրքի ռեկորդակիրներ
Կատեգորիա:Ապրիլի 16 ծնունդներ
Կատեգորիա:Ամերիկացի փոփ երգիչներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի բարերարներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի գործարարներ
Կատեգորիա:Ամերիկացի հասարակական գործիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ձեռնարկատերեր
Կատեգորիա:Բեմական կեղծանուններ
Պրոդյուսեր

**Պրոդյուսեր** ( բառից, որը թարգմանվում է որպես արտադրող, հեռուստաարտադրող և ստեղծող), մասնագետ, որն ունի ոչ անմիջական մասնակցություն նախագծի արտադրման, ֆինանսների ղեկավարման (կամ օգնում է ղեկավարել), ադմինիստրատիվ հարցերով, գործունեության տեխնոլոգիական, ստեղծագործական և իրավական ասպեկտներով, ղեկավարում է որևէ նախագծի քաղաքականությունը։

Ըստ գործունեության ոլորտի պրոդյուսերները դասակարգվում են հետևյալ կերպ,
* Հեռուստատեսային պրոդյուսեր
* Երաժշտական պրոդյուսեր
* Սաունդ-պրոդյուսեր (ղեկավարում է ձայնագրության ընթացքը և խմբագրումը)
* Խաղային պրոդյուսեր (համակարգչային խաղերի ոլորտ)
* Կինոպրոդյուսեր

Կատեգորիա:Կինոարտադրության մասնագիտությունները
Կատեգորիա:Մասնագիտություններ
Սցենարիստ

**Սցենարիստ՝** կինոնկարի կամ հեռուստասերիալի, ներկայացման, համակարգչային խաղերի սցենարի հեղինակ։

Սցենարիստներից մեծամասնությունը, որոնք հետագայում հայտնի են դարձել, իրենց կարիերան սկսում են լավ մտածված սցենարից։ Դա նշանակում է, որ նրանք սկսում են սցենարներ գրել առանց որևիցե աշխատանքային պատվերի կամ վարձատրության հույսի։

Սցենարիստը կարող է հորինել օրիգինալ սյուժե կամ արդեն եղած սյուժեի ադապտացիայով զբաղվել նոր ֆիլմի համար։ Ֆիլմերի համար ադապտացված սցենարները մեծ մասամբ ստեղծվում են գրական ստեղծագործությունների հիման վրա։ Սցենարիստը սցենարներ է գրում ցանկացած ժանրի ֆիլմերի համար, այդ թվում փաստագրական ֆիլմերի համար։

Հաճախ ֆիլմի ռեժիսորը նկարահանվող ֆիլմի սցենարի հեղինակը կամ համահեղինակն է։

Կատեգորիա:Կինոարտադրության մասնագիտությունները
Կատեգորիա:Մասնագիտություններ
Երգիչ

մինի|Երգչուհի
**Երգիչ** (իգական՝ **երգչուհի**), նա որը երգում է վոկալային երաժշտություն՝ երգ, ռոմանս, արիա, համույթ։ Երգիչը նաև երաժշտական գործիքի վրա նվագողն է։ Տարածված է նաև **վոկալիստ** անվանումը, որը նույն երգիչն է։

## Դասակարգում ըստ ժանրերի
Երգիչները մասնագիտացած են ըստ երաժշտական ժանրերի, որոնք են.
*օպերային երաժիշտ
*կամերային երաժիշտ՝ իրականացնում է վոկալային երաժշտություն համերգում, մեծ մասամբ դաշնամուրի կամ երաժշտական գործիքի նվագակցության ուղեկցությամբ
*ջազայից երգիչ
*էստրադային երգի
*ռեփեր
*ռոք երաշիտ
*հեղինակային երգիչ
*համույթ

Կատեգորիա:Մասնագիտություններ